google/wiki40b huggingface dataset:
Stargate Universe

Dej

Stargate Universe sa má odohrávať na Antickej lodi Destiny, ktorá bola súčasťou antického experimentu rozmiestniť hviezdne brány po galaxiách pred miliónmi rokov. Najskôr bola poslaná prvá loď, ktorá mala rozmiestňovať hviezdne brány po galaxiách. Loď Destiny ju mala nasledovať, ale bola vopred naprogramovaná preskúmať tieto galaxie, pretože Antikovia sa na loď plánovali vrátiť, čo sa nestalo, pretože sa sústredili na povznesenie. Ak sa chcete dostať na túto loď, adresa brány sa musí skladať z deviatich chevronov, ktoré neboli zatial v seriáli Hviezdna brána použité.
Séria začína, keď tím vedcov a vojakov zo Zeme prejde Hviezdnou bránou na loď Destiny po tom, ako je základňa Icarus napadnutá. Nemajú možnosť ovládať loď a ani na Zem sa nemôžu vrátiť, ale môžu použiť Hviezdnu bránu, aby navštívili iné planéty, keď je loď Destiny v dosahu ďalšej Hviezdnej brány a zastaví sa na krátky čas. Podpora života vrátane zásoby vzduchu sú tiež ich prvoradé problémy. V pilotnom dieli budú hneď tri úmrtia a taktiež jedna samovražda v šiestej epizóde.
Stargate Universe je napísaná na oslovenie ako aj skalných fanúšikov tak aj nováčikov. Je pevne zakorenená v Stargate mytológii a preto tam sú známe motívy seriálu Hviezdna brána z dobrodružstvami a objavovaním. Príbeh sa bude najviac sústreďovať na ľudí na palube lodi. SGU bude viac serializované ako jeho predchodcovia, ale autori sa pokúsia vyriešiť príbeh niektorej postavy v jednej epizóde. Priemysel opisuje show slovami "temné a popudlivé". Zvýšená dramatičnosť bude stále v rovnováhe s humorom, aby sa predošlo okázalosti. Rozdiel medzi dobrom a zlom nebude až tak jasný, keď sa bude loď osídlovať nespoľahlivými a nepripravenými postavami, ktoré nemali predpoklady ísť sem. Podľa Brada Wrighta show bude "dúfajme odhaľovať skutočného nepriateľa a vyhneme sa takým ktorí majú tupý výraz a hovoria po Anglicky". Sú tam nepriatelia ale nie iba jedna dominantná rasa ako to bolo v SG-1 a SG Atlantis.

Hosťujúce hviezdy

Už od začiatku Robert C. Cooper vylúčil trvalé obsadenie dobre-známych postáv z predchádzajúcich SG sérií, aj keď je pravde že tam bude pri premiére veľa známych tvárí a v ďalších epizódach. Michael Shanks (Daniel Jackson) a Gary Jones (Walter Harriman) si zahrajú v pilotnej epizóde. Amanda Tapping bude reprezentovať úlohu Samanty Cartrovej. Richard Dean Anderson (Jack O’Neill) sa objavi vo viacerých SGU epizódach vrátane pilotnej epizódy a epizódy "Earth (Zem)". Brad Wright povedal že Robert Picardo (Richard Woolsey), ktorý deklaroval záujem o objavení sa čoskoro v show. Ona Grauer, ktorá si zahrala antičku Ayiana v SG-1 a SG Atlantis, sa čoskoro objavi v SG Universe epizódach.
Christopher McDonald Na Grammy nomiovaná speváčka Janelle Monáe bude hrať sama seba s odspievaním piesne "Sincerely (S pozdravom)" z jej albumu Metropolis v epizóde "Earth (Zem)". Carlo Rota bude hrať Carla Stroma, vodcu International Oversight Advisory (IOA). Reiko Aylesworth bude hrať Sharon dlhoročnú partnerku postavy Ming-Na (Camille Wray). Aylesworth sa prvý raz objaví v epizóde číslo 9, "Life (Život)" a bude hrať aj viackrát.
Kondratij Fiodorovič Rylejev

Životopis

Rylejev bol pôvodom z drobnej, nezámožnej šľachty, musel sa živiť vlastnou prácou, čo neskôr ovplyvnilo jeho politické názory. Absolvoval petrohradskú kadetskú školu, slúžil v armáde počas ťaženia proti Napoleonovi. Z armády odišiel po štyroch rokoch, pretože nesúhlasil s názormi, ktoré presadzoval minister Alexej Andrejevič Arakčejev. Presťahoval sa do Petrohradu, kde v rokoch 1821 − 1824 pracoval ako prísediaci senátu trestného súdu. V roku 1821 vstúpil do spolku Slobodný spolok milovníkov ruskej slovesnosti (Вольное общество любителей словесности, наук и художеств). V rokoch 1823 − 1825 vydával s A. A.Bestuževom almanach Polárna hviezda (Полярная звезда). Od roku 1823 bol členom tajnej revolučnej organizácie Severný spolok, 1825 sa stal členom jej vedenia. 25. júla 1825 bol popravený v Petropavlovskej pevnosti v Petrohrade.

Tvorba

Rylejev začal svoju literárnu činnosť vlasteneckými ódami a intímnou lyrikou. Rozruch vyvolala jeho prvá publikovaná báseň Favoritovi (К временщику, 1820). Išlo o invektívu voči Arakčejevovi. Ako vypäto občiansky lyrik sa prejavil v politických ódach a elégiách Videnie (Видение, 1823), Občianska statočnosť (Гражданское мужество, 1823 − 1824) a Občan (Гражданин, 1824 – 1825). Protivládne vyznievali aj imitácie ľudových piesní, napr. Náš cár, nemec ruský (Царь наш - немец русский, 1823). Posledné dva roky pred povstaním písal s úmyslom agitovať radových vojakov petrohradskej posádky.
Hlavným Rylejevovým cieľom však bolo vytvoriť pôvodnú ruskú hrdinskú epiku. Pre ten účel využil dumu, jeden z najfrekventovanejších druhov ukrajinskej ľudovej poézie a v rokoch 1821 − 1823 napísal cyklus básní na historické témy, ktoré vydal pod názvom Dumy (Думы) v roku 1825. Väčšinou vychádzal z Karamzinových Dejín Ríše ruskej. Do stredu pozornosti staval významné historické osobnosti. Politicko-didaktickému zámeru podriaďoval aj kompozíciu, ktorá bola u väčšiny jeho dúm stereotypná. Najprv statický nárys miesta deja, potom dlhší hrdinov monológ, oplývajúci slávnostným vyhlasovaním bojovných hesiel a výzvami, a nakoniec apelatívnym autorským ponaučením. Napísal aj jedinú dokončenú poému Vojnarovskij (Войнаровский, 1825). Tematicky čerpá z ukrajinských dejín.
Kakadu zlatochochlatý

Vzhľad

Tieto vtáky majú zaujímavý vzhľad a sú zároveň aj veľmi inteligentné. Kakadu zlatochochlý je preto obľúbeným chovancom v klietkach v svojej domovine a aj na celom svete.
Bežne tieto papagáje dosahujú hmotnosť okolo 800 gramov a dĺžku 45 – 50 cm. Perie kakadu zlatochochlého je biele, spodné perá chocholu, spodná strana krídel a chvosta sú žlté. Zobák tohto papagája je šedočierny a nohy šedé. Samci tohto druhu majú farbu očnej dúhovky čiernu, u väčšiny samíc je farba dúhovky viac červenohnedá.

Rozšírenie

Kakadu zlatochochlý sa vyskytuje v rôznych klimatických pásmach austrálskeho kontinentu od najsevernejšieho cípu štátu Queensland ponad pohorie Iron Range Mountains až po Snowy Mountains. Jeho početné stavy sa vyskytujú aj v Adelaide, južnej Austrálii a vidno ho aj v oblasti Perthu, na Novej Guinei a priľahlých ostrovoch. Tento kakadu bol umelo vysadený na Novom Zélande a na niektorých ostrovoch Indonézie.
Kakadu zlatochochlý obýva otvorenú krajinu, lesy, subtropické a tropické dažďové pralesy, ale aj parky. Tieto vtáky sa dobre adaptovali na osídľovanie krajiny európanmi a žijú aj v mnohých mestských aglomeráciách.
Ich charakteristický chrapľavý škrekot dokáže byť veľmi prenikavý a ozýva sa po území na ktorom hniezdia.
V niektorých oblastiach Austrálie obrovské kŕdle týchto papagájov svojimi náletmi na polia spôsobujú veľké škody. Sú plieničmi obilných polí, ovocných sadov a všetkého dreveného od drevených konštrukcií domov a záhrad až po živé stromy. Pre tento dôvod sú tieto papagáje so súhlasom vlád krajiny likvidované ako škodcovia odstrelom a rôznymi jedmi. Na druhej strane v Austrálii od roku 1894 dodnes platí zákaz vývozu akéhokoľvek vtáctva mimo kontinentu.

Potrava

U kakadu zlatochochlého prevažuje hlavne rastlinná potrava. Sú to najčastejšie rôzne semená rastlín, ovocie, zelenina, rôzne bobule, pupene, listy a kvety stromov. V zajatí sú tieto vtáky kŕmené špeciálnymi zmesami. Ako doplnok sa odporúča pridávať vetvičky stromov a piesok, ktorý má pomôcť pri trávení.
V divočine sa tieto papagáje dožívajú 20 – 40 rokov, v zajatí až 70 rokov.

Rozmnožovanie

Kakadu zlatochochlatý hniezdi v dutinách stromov. Samica znáša 2 – 3 vajcia, z ktorých sa mláďatá vyliahnu približne o 30 dní.
Separatizmus

Príklady separatizmu

V 19. storočí sa Slovenský národ v Uhorsku, pokúšal získať národné práva: vlastný jazyk, vlastnú vlajku... Keď im boli tieto práva odoprené uhorským snemom, dohodli sa slovenskí a českí významní predstavitelia oboch národov, na vytvorení spoločného štátu. Slovenský národ sa tak vlastne chcel "odtrhnúť" od Uhorska a vytvoriť vlastný štát s Českom, ide o oddelenie menšej časti celku (v tomto prípade o odtrhnutie menšinového národa) od väčšieho celku (v tomto prípade národa).
Fun Master

Biografia

Hudobné trio pozostávalo z troch členov; Ľudmily „Luli“ Treciakovej, Jara „DJ Jay“ Lipnického a Raduza „The Vacancy“ Ivanička. Skupina vystupovala pôvodne pod názvom „2 Livz“ vo formácii Jara Lipníckeho a Radúza Ivaničku, po tom čo sa spoznali na Univerzite v bývalom Československu. Po príchode Ľudmily Treciakovej do skupiny názov zmenil na Fun Master. Ich prvý debutový singel nahratý v Košickom štúdiu SAVID, vydali v roku 1996 pod názvom „We Shall Dance/The Lights Go Down“. O rok neskôr vydali album Dolce Vita ktorý obsahoval niekoľko úspešných hitov ako „The Bird Song '97“, „We Shall Dance“ alebo skladbu „Funtasy“ ku ktorej bol ako jedinej natočený videoklip. Skladba „The Bird Song '97“ bola pôvodne cover verziou skladby skupiny The Tweets' a skladba "We Shall Dance" cover verziou od speváka Demisa Roussosa. Taktiež bola vydaná na kompilačnom CD Dancemania 4. 
Hudobným producentom skupiny bol DJ Milan Nagy, ktorý bol známy z hudobného projektu D-Night.
Treigny

Poloha

Obec má rozlohu 52,7 km². Najvyšší bod je položený 367 m n. m. a najnižší bod 187 m n. m.

Obyvateľstvo

Počet obyvateľov obce je 910 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vahl-lès-Bénestroff

Poloha

Obec má rozlohu 8,97 km². Najvyšší bod je položený 284 m n. m. a najnižší bod 220 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kleopatra (Messénia)

Kleopatra (starogr. Κλεοπάτρα – Kleopatra, lat. Cleopatra) je v gréckej mytológii dcéra messénskeho siláka Ida a jeho manželky Marpéssy.
Kleopatra sa stala manželkou kalydónskeho kráľa Meleagra. Keď po kalydónskom love diviaka, Meleagros po hádke v bitke zabil dvoch bratov svojej matky Althaie, matka potom naplnila dávnu veštbu. Spálila poleno, ktoré dali sudičky maličkému Meleagrovi s tým, že bude žiť tak dlho, kým nedohorí.
Presne to sa aj stalo, ako poleno dohorelo, v rovnakom okamihu zomrel hrdina Meleagros. Kleopatra aj Althaia potom spáchali samovraždu.
Japonské národné futsalové družstvo mužov

Vrcholné podujatia

Jeho najväčším úspechom je 3-násobné víťazstvo na Majstrovstvách Ázie, ku ktorým pridalo 6 finálových umiestnení. Na kontinentálnych majstrovstvách v Spojených arabských emirátoch neprehralo ani jedno stretnutie, vo finále zdolalo domáce  – Thajsko a vyhralo ázijský šampionát po druhýkrát. Zopakovalo tak úspech z roku 2006, keď v uzbeckom Taškente nenašlo premožiteľa. Na oboch šampionátoch sa nestretlo s najúspešnejším ázijským tímom – Iránom. V roku 2007 organizovalo Japonsko finálový turnaj a domáce družstvo na ňom skončilo druhé, práve za Iránom. Tretie víťazstvo dosiahlo v roku 2014, keď na turnaji konanom vo Vietname zvíťazilo vo finálovom stretnutí nad Iránom.
Na majstrovstvá sveta FIFA sa dokázalo kvalifikovať 4-krát, na troch však skončilo už v základnej skupine turnaja. Na MS 2012 postúpilo družstvo do osemfinále turnaja, v základnej skupine remizovalo s Portugalskom a vyhralo nad Líbyou, v ktorom ho zdolala Ukrajina.
Družstvo sa 4-krát predstavilo na Ázijských halových hrách, pričom na prvých dvoch turnajoch zakaždým vypadlo vo štvrťfinále. V roku 2013 vyhralo svoju základnú skupinu, prešlo štvrťfinále cez družstvo Uzbekistanu a prebojovalo sa do semifinále, kde zdolalo Kuvajt. Vo finále ale už nestačilo na Irán a skončilo tak na striebornom mieste.
Linka B (pražské metro)

Dejiny

Výstavba na trase B sa začala v roku 1979. Prvý úsek bol otvorený v roku 1985 a na jeho trase v dĺžke 4,9 kilometra sa nachádzalo sedem staníc od Smíchovského nádraží po Florenc, kde vznikol prestupný bod s linkou C. Vzhľadom na geologické podložie bol veľmi náročný na výstavbu (najmä v okolí Můstku a na úseku medzi stanicami Anděl a Karlovo náměstí, ktorý prechádza popod Vltavu).
Ďalší úsek otvorili v roku 1988 a nachádzajú sa na ňom tri stanice: Radlická, Švermova a Dukelská. Prvé dve stanice sa však využívajú veľmi málo. Je to z toho dôvodu, že v ich blízkosti bola plánovaná výstavba nového sídliska, ktoré sa ale po páde komunistického režimu nikdy nepostavilo.
V 90. rokoch 20. storočia boli dostavané tri úseky: v roku 1990 to bol úsek Florenc – Českomoravská, v roku 1994 úsek Nové Butovice – Zličín a zatiaľ posledný úsek otvorili v roku 1998 medzi stanicami Českomoravská a Černý Most. Tento úsek obsahuje päť staníc, v roku 1998 však zostali nedostavané stanice Hloubětín a Kolbenova, ktoré boli otvorené až v rokoch 1999, respektíve 2001. Ich neskoršie otvorenie však ušetrilo vyše 2 miliardy Kč.

Budúci rozvoj

V súčasnosti sa o ďalšom predlžovaní trasy neuvažuje. S výstavbou linky D, by mohol vzniknúť ďalší prestupný bod v stanici Vysočanská.

Interiéry

Architektonické stvárnenie interiérov staníc linky B nie je také nákladné ako na linke A alebo C. Hlavným zľučujúcim prvkom na linke B sú originálne závesné svetelné konštrukcie. Ďalej to bol aj spôsob osvetlenia priestoru: dolu svietilo biele žiarivkové svetlo a klenby staníc osvetľovali sodíkové výbojky vydávajúce oranžové teplé svetlo. 
Na rozdiel od eloxovaného hliníku na linke A a mramoru na linke C, je linka B obložená farebným bezpečnostným sklom typu Connex. Každá zo staníc mala obložené nosné stĺpy sklom v inej farbe. Výnimky tvoria stanice Karlovo náměstí (obklad zo sklenených tvárnic), prestupné stanice Můstek a Florenc (keramický obklad), Smíchovské nádraží (nosné stĺpy sú obložené lešteným hliníkom). Výnimkou je aj stanica Anděl (do roku 1990 Moskevská), ktorá architektonicky imituje moskovské metro a je obložená červeným mramorom.

Premávajúce súpravy a depo

Na linke B premávajú 81-71M zo Škodových závodů v Plzni. 
Depo je vybavené skúšobnou traťou napojenou na vlečku firmy Siemens (predtým ČKD Tatra), ktorá je zodpovedná za výrobu nových súprav pražského metra.
Jahodová proklamácia

Jahodová proklamácia (angl.: The Strawberry Statement) - americká farebná „romantická“ dráma z roku 1970.

Charakteristika

Film o revoltujúcej americkej mládeži z obdobia šesťdesiatych rokov v USA. Dej filmu vychádza z denníka amerického študenta Jamesa Kunena. Študenti Columbia University demonštrujú pre ironický výrok dekana univerzity. Na protest študenti univerzity obsadia všetky priestory školy. Štrajk študentov trvá istý čas, po ktorom nastupujú tvrdé a brutálne represie zo strany policajtov. Film má špecifický námet a vynikajúcu hudbu, hoci je vcelku priemerný, až na záverečné scény, ktoré výrazne zlepšili celkový dojem o filme.
Klondike Highway

Severná Klondike Highway

Severná Klondike Highway je úsek vedúci z Whitehorse do Dawson City. Pred vybudovaním Klondike Highway bolo cestné spojenie z Whitehorse do Dawson City veľmi nekvalitné a bez obáv ho mohli používať iba terénne vozidlá. V roku 1950 bola vybudovaná cesta z Whitehorse do Mayo cez obec Steward Crossing. V roku 1955 bola otvorená cesta medzi Steward Crossing a Dawson City. Do roku 1960 boli vybudované mosty v Carmacs cez rieku Yukon, Pelly Crossing cez rieku Pelly a Steward Crossing cez rieku Steward, ktoré nahradili dovtedajšie kompy.
V roku 1978 bola cesta z Mayo do Dawson pomenovaná Klondike Highway. Až do roku 1979 bola Klondike Highway štrkovou cestou. Do roku 1982 bol vyasfaltovaný úsek po Carmacs a cesta bola dobudovaná až koncom 80-tych rokov.
Hajnáčska vrchovina

Polohopis

Podcelok zaberá najvyššiu časť pohoria v slovensko-maďarskom pohraničí, no úzkym pásom pokračuje centrálnou časťou na jeho severný okraj. Na juhu Hajnáčsku vrchovinu vymedzuje štátna hranica, na západe susedí Mučínska vrchovina, na severe Fiľakovská brázda a Bučenská vrchovina. Na severovýchode sa úzky výbežok dotýka Rimavskej kotliny a východným smerom pokračuje Cerová vrchovina podcelkom Petrovská vrchovina.
Orsediké

Orsediké alebo Orsedika (starogr. Ὀρσεδίκη – Orsediké, lat. Orsedice) je v gréckej mytológii dcéra cyperského kráľa Kinyra a jeho manželky Metharmy.
Podľa antického autora Apollodora z Atén, bola Orsediké dcéra cyperského kráľa Kinyra a mala dve sestry, Laogoru a Braisiu a bratov Oxypora a Adónida. Podľa inej verzie bol Adónis plodom incestného vzťahu Kinyra a jeho dcéry Myrrhy.
Ostravice (rieka)

Priebeh toku

Rieka vzniká sútokom Čiernej a Bielej Ostravice nad obcou Staré Hamry v Moravsko-sliezskych Beskydách. Černá Ostravice pramení na južnom svahu Smrkoviny, západne od osady Bílý Kříž, Bílá Ostravice pramení na úbočí Čartáku, západne od Bumbálky.
Krátko po vzniku rieky prehradzuje jej tok Vodná nádrž Šance, ktorá je zásobárňou pitnej vody pre Ostravsko. Preteká obcami Ostravice, Frýdlant nad Ostravicí, Paskov, mestom Frýdek-Místek a Ostrava, kde sa vlieva ako pravostranný prítok do rieky Odra.
Garigny

Poloha

Obec má rozlohu 19,66 km². Najvyšší bod je položený 202 m n. m. a najnižší bod 171 m n. m.

Obyvateľstvo

Počet obyvateľov obce je 226 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Zvislá platňa

Zvislá platňa (lat. lamina perpendicularis) je časť čuchovej kosti.
Tvorí v stredovej rovine hornú časť nosovej prepážky. Ventrokraniálne sa dotýka nosových kostí, dorzokraniálne klinovej kosti, dorzokaudálne sa dotýka s čerieslom a dolný okraj sa dotýka chrupavkovej priehradky nosa, takže na macerovanej kosti je voľná.
Zygmunt Klemensiewicz

Zo života

Bol synom Roberta (učiteľa histórie a geografie, riaditeľa gymnázia) a Marii Józefy z Reichmanów (spisovateľky a prekladateľky škandinávskej literatúry). Od roku 1892 žil s rodičmi vo Ľvove, kde v roku 1904 ukončil gymnaziálne štúdiá. Potom v rokoch 1904 – 1908 študoval chémiu, fyziku a matematiku na Ľvovskej univerzite. V júli 1908 získal titul doktora filozofie. Pôsobil ako štipendista v Karlsruhe, kde spolu s profesorom Fritzom Haberom vyvinul prvú sklenenú elektródu, ktorá našla využitie v ďalších desaťročiach. V roku 1912 habilitoval na Ľvovskej univerzite, kde bol menovaný docentom. V roku 1913 dostal štipendium Carnegie-Curie na Ústave pre rádium v Paríži, kde pracoval až do začiatku prvej svetovej vojny pod vedením Marie Curiovej. Počas vojny pracoval aj v Pasteurovom inštitúte. Počas rokov 1920 – 1940 bol profesorom na Ľovovskej polytechnickej univerzite.
Po vypuknutí druhej svetovej vojny a po obsadení východnej časti Poľska Červenou armádou bol okupačnými sovietskymi vojskami väznený od 19. marca 1940 v Nowosielicach, Stryji, Charkove a Starobiľsku, kde v októbri 1940 bol odsúdený na 5 rokov väzenia v trestaneckom tábore. Trest si odpykal v Kazachstane v rokoch 1940 – 1942. Po uzavretí Dohody Sikorski-Majski bol 28. augusta 1942 prepustený. Cez Irán a Egypt odišiel do Veľkej Británie, kde žil až do roku 1956. Po návrate do Poľska bol profesorom na Sliezskej politechnike v Gliviciach.

Výlety do Vysokých Tatier

Bol zapáleným horolezcom a alpinistom. V roku 1913 vydal prvú poľskú horolezeckú učebnicu (Zasady taternictwa). Bol skúseným lyžiarom, zaujímal sa o fotografovanie, najmä o horskú fotografiu. V medzivojnovom období bol viceprezidentom Poľského lyžiarskeho zväzu. Na mnohých horolezeckých túrach mu robila spoločnosť jeho manželka († 2. marca 1975, Krakov). Bol spoluzakladateľom Himalaya Clubu.
Lay-Saint-Remy

Poloha

Obec má rozlohu 3,8 km². Najvyšší bod je položený 335 m n. m. a najnižší bod 246 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dampierre-au-Temple

Poloha

Obec má rozlohu 10,26 km². Najvyšší bod je položený 152 m n. m. a najnižší bod 114 m n. m.

Obyvateľstvo

Počet obyvateľov obce je 262 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Grenant-lès-Sombernon

Poloha

Obec má rozlohu 7,19 km². Najvyšší bod je položený 580 m n. m. a najnižší bod 370 m n. m.

Obyvateľstvo

Počet obyvateľov obce je 202 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ars-les-Favets

Poloha

Obec má rozlohu 14,6 km². Najvyšší bod je položený 597 m n. m. a najnižší bod 486 m n. m.

Obyvateľstvo

Počet obyvateľov obce je 235 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Žernov (prírodná rezervácia)

Mykológia

Roku 2007 prebehla v rámci rezervácie inventarizácia výskytu vyšších hub. Za najvzácnejšiu objavenú hubu je považovaná čiaška tmavomodrá (Peziza saniosa). Z ďalších vzácnych a bioindikačných druhov tu bolo opísaných mnoho hríbovitých húb: zlatohríb úhľadný (Aureoboletus gentilis), hríb bronzový (Boletus aereus), hríb príveskatý (Boletus appendiculatus), hríb jamkatý (Boletus depilatus), hríb plavý (Boletus impolitus), hríb horký (Boletus radicans), hríb satanský (Boletus satanas), kozák žltopórový (Leccinum crocipodium) a tiež hríb Quéletov (Boletus queletii). Ďalej šťavnačka hájová (Hygrophorus nemoreus), rýdzik ostrý (Lactarius acris), čiaška miskovitá (Peziza succosa) a plávka lepkavá (Russula viscida).
Katedrálna škola

Škola katedrálna je stredoveká latinská škola v sídle biskupa pri katedrálnom kostole. Pri katedrálnych školách vznikali kapituly (zbor kanonikov), pri kapitulách sa zriaďovali školy pod správou kanonika-scholastika alebo kanonika-lektora, ktorí si ustanovovali aj pomocníkov. V katedrálnych školách študovali okrem mladíkov pripravujúcich sa na kňazské povolanie i laici.
Obsah vzdelávania tvorilo trivium a kvadrívium.
Organizácia a obsah vyučovania boli stanovené v štatútoch kapitúl.
Katedrálne školy sa v jednotlivých krajinách a dobách značne líšili, ale v základných ustanoveniach boli všade rovnaké.
O úrovni vzdelávania v katedrálnych školách v Uhorsku sa dozvedáme iba zo štatútov záhrebskej (1334) a varadinskej (1374) kapituly, ktoré sa v podstate zhodujú.
Najstrašia správa o katedrálnej škole na Slovensku sa zachovala v Nitre z roku 1111. Územie Slovenska patrilo pod jurisdikciu arcibiskupstva v Ostrihome, kde najstaršia správa o katedrálnej škole pochádza z 1205.
Z katedrálnych škôl vzišli univerzity.
Saint-Étienne-du-Valdonnez

Poloha

Obec má rozlohu 56,09 km². Najvyšší bod je položený 1 557 m n. m. a najnižší bod 754 m n. m.

Obyvateľstvo

Počet obyvateľov obce je 628 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Cohons

Poloha

Obec má rozlohu 12,55 km². Najvyšší bod je položený 469 m n. m. a najnižší bod 314 m n. m.

Obyvateľstvo

Počet obyvateľov obce je 263 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Ménil-Vicomte

Poloha

Obec má rozlohu 3,86 km². Najvyšší bod je položený 288 m n. m. a najnižší bod 205 m n. m.

Obyvateľstvo

Počet obyvateľov obce je 38 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Stredoslovenská televízia

Programová štruktúra

Nepretržité 24-hodinové vysielanie Stredoslovenskej televízie tvoria vlastné formáty. Obsiahnuté tu je spravodajstvo, publicistika, dokument, zábavné a diskusné relácie. Program je tvorený na týždennej báze.

Adresa

Stredoslovenská televízia

Nad plážou 17

974 01, Banská Bystrica